**Online konferencija:**

**Zelene javne nabavke: Preporuke za uključenje zelenih kriterija u postupke javnih nabavki u Bosni i Hercegovini**

**Četvrtak, 11.11.2021. godine, 11:00-13:00 sati**

Zelene javne nabavke su važan ali još uvijek neiskorišten alat za ostvarivanje ciljeva održivog razvoja zemlje, posebno u oblasti zaštite okoliša. UNDP u Bosni i Hercegovini poziva ugovorne organe, ponuđače i druge zainteresovane subjekte na prezentaciju rezultata analize mogućnosti uključivanja zelenih (okolišno prihvatljivih) kriterija u postupke javnih nabavki. Analiza je otkrila niz mogućnosti za primjenu takvih kriterija a koji se mogu odmah primijeniti u postupcima javnih nabavki jer su u skladu sa postojećom legislativom u ovoj oblasti.

Uzevši u obzir obim potrošnje javnog sektora u Bosni i Hercegovini, odgovorna potrošnja i svjesnost o korištenja resursa u javnim nabavkama mogu značajno uticati i na zaštitu okoliša i biti važan pokretač inovacija u privatnom sektoru, pružajući stvarni poticaj za razvoj „zelenih“ proizvoda i usluga. Moguće su i značajne budžetske uštede kada se u obzir uzimaju troškovi životnog vijeka proizvoda i usluga. Pored prezentacije mogućnosti i preporuka za uključenje zelenih kriterija, UNDP želi pokrenuti zajedničku diskusiju o budućnosti zelenih javnih nabavki u Bosni i Hercegovini.

Prva u seriji događaja koje planiramo organizirati je konferencija posvećena prezentaciji izvještaja „*Preporuke za uključenje zelenih kriterija u postupke javnih nabavki u Bosni i Hercegovini*“ na kojoj ćemo prezentirati rezultate analize, primjere dobrih praksi u zemljama Evropske unije, te obaveze koje su pred Bosnom i Hercegovinom u kontekstu procesa pridruženja EU. Na konferenciji ćemo dodatno razgovarati o prilikama i izazovima za ugovorne organe i ponuđače u primjeni zelenih javnih nabavki.

Registracija na konferenciju: <https://undp.zoom.us/webinar/register/WN_ty7_ZS1rS9KA-JQ1lNS1lQ>

**Agenda konferencije**:

|  |  |
| --- | --- |
| **11:00 – 11:10** | **Zašto zelene javne nabavke?**  Raduška Cupać, Sektor lider, Energija i okoliš, UNDP    **Uvodno obraćanje**  Steliana Nedera, Rezidentna predstavnica UNDP u Bosni i Hercegovini |
| **11:10 – 11:35** | **Pregled situacije u Bosni i Hercegovini i prezentacija izvještaja “*Preporuke za uključivanje zelenih kriterija u javnim nabavkama u Bosni i Hercegovini”***  Dražen Vidaković, Konsultant za zelene javne nabavke  Pitanja i odgovori |
| **11:35 – 11:50** | **Transponiranje EU politika u oblasti zelenih javnih nabavki u lokalno zakonodavstvo: Zahtjevi i prilike**  Amira Lazović, šefica Odsjeka za interno tržište, Direkcija za evropske integracije Vijeća ministara BiH  Pitanja i odgovori |
| **11:50 – 11:55** | **Primjeri dobrih praksi u zelenim javnim nabavkama u zemljama EU**  UNDP |
| **11:55 – 12:15** | **Zelene javne nabavke u praksi Republike Slovenije**  Sašo Matas, Direktor Direkcije za javne nabavke, Ministarstvo za javnu upravu Republike Slovenije  Pitanja i odgovori |
| **12:15 – 12:30** | **Šta zelene javne nabavke znače za privatne kompanije?**  Predstavnik ponuđača  Pitanja i odgovori |
| **12:30 – 12:50** | **Diskusija i utisci polaznika** |
| **12:50 – 13:00** | **Završne informacije i zaključci** |

Molimo Vas da se pridružite i Vašim učešćem doprinesete ovom važnom događaju!